Publication: Magyar Közlöny
Issue: MK-1998-116 (Year: 1998, Number: 116)
Era: 1990-2004
Section: [3. számú melléklet a 33/1994. (XII. 24.) KHVM rendelethez]
Paragraph Index: 605

a) A 72 óra időtartam alatti különjáratért a díjat vagylagos számítással úgy kell megállapítani, hogy az autóbusz típusára érvényes óra- vagy kilométerdíjat meg kell szorozni a díjszámítási idővel, illetőleg a díjszámítási távolsággal. A két eredmény közül a magasabb díjat kell felszámítani. A fizetendő díj autóbuszonként legalább a legcsekélyebb díj. (Ha a különjáratot — ugyanazon személyekből álló csoport szállítása céljából — egy nap folyamán többször kell kiállítani, a legcsekélyebb díjat a napi szállítások befejezése után, egyszer lehet felszámítani.) A díjszámítási idő: a garázsból (telephelyről) indulástól, a garázsba (telephelyre) visszaérkezésig eltelt idő. Minden megkezdett órát teljes órára kell felkerekíteni. A díjszámítási távolság: a garázsból (telephelyről) indulástól, a garázsba (telephelyre) visszaérkezésig megtett kilométer. Minden megkezdett kilométert teljes kilométerre kell felkerekíteni.

Source: https://magyarkozlony.hu/hivatalos-lapok/ff6749f26bd7b2a0b044f041eea0daf492183f01/dokumentumok/d877ac934b9c164f0dc3e396643913eeceac0285/letoltes